ליאם המסוורת'

ליאם המסוורת' (באנגלית:  Liam Hemsworth; נולד ב-13 בינואר 1990) הוא שחקן קולנוע וטלוויזיה אוסטרלי. מוכר בזכות תפקידיו הראשיים בסרטים "השיר האחרון", "משחקי הרעב" ו"היום השלישי: התחדשות".

 ביוגרפיה 
המסוורת' נולד במלבורן שבאוסטרליה. הוריו הם לאוני, מורה לאנגלית, וקרייג, יועץ בשירות הציבורי. הוא הצעיר מבין אחיו השחקנים, לוק המסוורת' וכריס המסוורת'. בגיל שמונה עבר עם משפחתו לאיי פיליפ שבמדינת ויקטוריה. הוא מספר כי נהג לגלוש הרבה באי.

 קריירה 
המסוורת' החל להתעניין במשחק לראשונה כנער, ובגיל 17 החל להופיע באופרות הסבון האוסטרליות "שכנים שכנים", "קרוב רחוק", ובדרמה האוסטרלית "בנות מק'לאוד".
ב-2008 היה חלק מסדרת הילדים האוסטרלית הפופולרית "נסיכת הפילים".

במרץ 2009 עבר להתגורר בלוס אנג'לס. הוא הופיע בתפקיד ראשי במותחן האימה האוסטרלי "משולש" אליו הצטלם לפני שעבר להוליווד, לצד השחקנית האוסטרלית הבינלאומית מליסה ג'ורג', ובמותחן האסונות האמריקאי "הנבואה".

ב-2010 התפרסם ברחבי העולם בזכות הופעתו בתפקיד שחקן כדורעף החופים ויל בלייקלי בדרמת ההתבגרות "השיר האחרון" לצדה של מיילי סיירוס. בשנת 2012 שיחק בסרטים: "בלתי נשכחים 2", "אהבה וכבוד" ובסרט הפנטזיה המצליח "משחקי הרעב", בתפקיד גייל. הוא הופיע בסרטי ההמשך "התלקחות" ו"עורבני חקיין" חלק א' וחלק ב'. בשנת 2013 הופיע בסרטים "אמפייר סטייט" ובמותחן "פרנויה".

בשנת 2016 שיחק בסרטו של רולנד אמריך, "היום השלישי: התחדשות", לצד ג'ף גולדבלום וביל פולמן, שגם כיכבו בסרט הראשון משנת 1996.

בשנת 2019 שיחק בתפקיד ראשי בסרט הקומדיה הרומנטית "כמה רומנטי". כמו כן כיכב בדרמת הפשע "קילרמן" של הבמאי מאליק באדר.

בשנת 2022 שיחק בתור מייקל ננקרביס במותחן הפשע "פוקר פייס" (אנ') שביים וכתב ראסל קרואו. 

חיים אישיים
בשנת 2009 החל המסוורת' לצאת עם הזמרת והשחקנית מיילי סיירוס, אותה הכיר על סט צילומי הסרט "השיר האחרון". ביוני 2012 הם התארסו. הם נפרדו בספטמבר 2013. לאחר מכן הוא יצא תקופה קצרה עם השחקנית המקסיקנית אייזה גונזלס. ב-2016 חזר למערכת יחסים עם סיירוס איתה גם חידש את האירוסין. ב-23 בדצמבר 2018 התחתנו השניים בביתם שבנאשוויל שבמדינת טנסי. ב-10 באוגוסט 2019 הם נפרדו. 11 ימים לאחר מכן, המסוורת' הגיש בקשה לגירושין, וב-28 בינואר 2020, פורסם כי גירושיהם הסתיימו סופית.

הוא ניהל אורח חיים טבעוני במשך כמה שנים, אך בגלל שסבל מאבנים בכליות פרש מאורח חיים זה.

 פילמוגרפיה 

 קולנוע 
+שנהסרטתפקידהערות2009הנבואהספנסרהמשולשויקטור2010השיר האחרוןוויל בלייקלי2012משחקי הרעבגייל הות'ורןבלתי נשכחים 2בילי "הילד" טימונס2013אהבה וכבודמיקי רייטפרנויהאדם קסידיאמפייר סטייטכריס פוטמיטיסמשחקי הרעב: התלקחותגייל הות'ורן2014Cut Bankדווין מק'לרןמשחקי הרעב: עורבני חקיין - חלק א'גייל הות'ורן2015המלבישהטדי מקסווינימשחקי הרעב: עורבני חקיין - חלק ב'גייל הות'ורן2016היום השלישי: התחדשותג'ק מוריסוןThe Duelדייוויד קינגסטון2019כמה רומנטיבלייקקילרמןמו דיאמונד2020ארקנסוקייל ריב2022פוקר פייס (אנ')מייקל ננקרביס 2024אדמת הרועסמל ג'יי ג'יי קיניאהבה במרוקואוון ברופי

 טלוויזיה 
+שנהסדרהתפקידהערות2007בנות מקלאודדאמופרק: "Leaving the Nest"2007–2008שכנים שכניםג'וש טיילור25 פרקים2008–2009The Elephant Princessמרכוס18 פרקים2009Satisfactionמארק2 פרקים2016עובדים מצטייניםעובד במחלקת כספיםפרק: "Wolves of Rancho"2020Most Dangerous Gameדודג' טיינסתפקיד ראשי; 15 פרקים2025המכשףגראלט מריוויה החל מעונה 4

 קישורים חיצוניים 



 הערות שוליים 

קטגוריה:שחקני קולנוע וטלוויזיה אוסטרלים
קטגוריה:טבעונים אוסטרלים
קטגוריה:זוכי פרס בחירת הנוער
קטגוריה:אוסטרלים ממוצא גרמני
קטגוריה:אוסטרלים שנולדו ב-1990